Gandia atorga més de 80.000 euros a entitats esportives per a l'organització d'esdeveniments
07 abril 2022

## Gandia atorga més de 80.000 euros a entitats esportives per a l'organització d'esdeveniments07 abril 2022Última actualització: 07 abril 2022

![](../gestion/img/cf7806f8462d0f023fe080dd9779701f451e3860ce0446d3b3389637112ebf6e.jpg)  
  

La regidora delegada d'Esports, Lydia Morant, ha anunciat que la Junta de Govern celebrada el passat 4 d'abril va aprovar un paquet de subvencions directes a 11 entitats que desenvolupen la seua tasca per ajudar a difondre i promocionar l'esport en la ciutat de Gandia. En total, es tracta d'una mobilització de recursos per valor de 82.000 €.

D'aquesta manera, el Club Prodesport Gandia percebrà 5.000 € a fi de dur a terme el I Acuatló Ciutat de Gandia i el XIII Triatló Ciutat de Gandia; el Club Automobilisme Gandia se'n veurà beneficiat amb 6.000 € destinats al XVI Rally Ciutat de Gandia; el Gandia Hockei Club, 4.000 € per al Campionat d'Espanya; l'entitat esportiva Club de Córrer el Garbí, 13.000 € per a la XXVII Mitja Marató de Gandia i la Sant Silvestre, mentre que el Club Natació i Esports Gandia obtindrà una ajuda de 10.000 € amb l'objectiu de desenvolupar la Travessia Hivern al Port de Gandia, el Canal de Nado, la Travessia 15 d'agost, el XXV Open Natació i Esports, l'Open Master Natació i Esports, i el Trofeo Pitet.

A banda, el Club de Tenis Gandia percebrà 5.000 € per tal d'organitzar el Campionat Internacional Orysol; el Club Atletisme Safor, 13.000 € per a la Cursa de la Dona, la Cursa de les Empreses de La Safor i el 10K Nocturn; el Club de Bàsquet Units pel Bàsquet, 7.000 € destinats a planificar el Campionat Summer Cup Gandia; 8.000 € es destinaran al Club Ciclista Escapada dedicats a plantejar la VI Setmana Ciclista-Volta Comunitat Valenciana Fèmines; al Club Esportiu Triasport li corresponen 4.000 € per a la I Volta Gandia Fèmines, l'Autonòmic i altres esdeveniments, i, per últim, al Club Alpí de Gandia cobrarà 7.000 € per al Kilòmetre Vertical Gandia 2022.

[Twittear](https://twitter.com/share)